Täna sai lõplikult valmis mobiiltelefonisõbralik versioon Photopointi Ajaveebist. Siiani on meie blogi pisikesel telefoniekraanil jälgimiseks vaja olnud mitu kraadi kangemaid prille, tugevaid näpulihaseid ja vahedat mõistust. Nüüd on aga kogu info esitatud puhtalt ja ülevaatlikult. Avalehelt on eemaldatud kogu triviaalne info ja jäänud on vaid kõige olulisem - pisipiltidega kaunistatud hästi haaratav postituste loend. Üksikpostituse vaates kuvatakse kõik pildid vastavalt konkreetse telefoni ekraani tehnilistele andmetele. Olemas on ka kommentaaride lugemis- ja kommenteerimisvõimalus.